ग्वालियर। अब पूरी दुनिया मान चुकी है कि जीरो का अविष्कार भारत में ही हुआ। ग्वालियर में इसका लिखित प्रमाण भी मौजूद है। यह प्रमाण मौजूद है, ग्वालियर किले पर नौवीं शताब्दी के चतुर्भुज मंदिर में लगे एक शिलालेख में। इस शिलालेख में दर्ज है भूमि की माप, जिसमें लिखा है 270x187। इसमें लिखा गया अंक 7 अरबी से मिलता जुलता है, जो यह भी साबित करता है कि अरेबिक नंबर भी भारत की देन है।
गणित के लिए जिंदगी दांव पर लगा देने वाले श्रीनिवास रामानुजन का आज जन्मदिन है। लिहाजा dainikbhaskar.com प्रस्तुत कर रहा है गणित के लिए ग्वालियर के योगदान का विवरण।
मंदिर के लिए दी गई जमीन के नाप में है जीरो
इस शिलालेख में लिखा है कि पूजा के लिए फूलों की 50 मालाएं प्रतिदिन जाने चढ़ाए जाने के लिये मंदिर के पुजारी को 270x187 हाथ जमीन दी जाती है। इस लेख में दो जगह शून्य का प्रयोग किया गया है। पुरातत्व वैज्ञानिक और गणितज्ञ मानते हैं कि अविष्कार के बाद जीरो का ये सबसे पुराना लिखित प्रयोग है। गणितज्ञों के मुताबिक भारत ने ही दुनिया को अंकों का उपयोग सिखाया, जैसे 270 या 50 में किस स्थान पर जीरो को रखा जाना है। बाइनरी व दशमलव नंबर सिस्टम भारत के अलावा बेबीलोन और चीन के लोग ही जान पाए थे, वो भी भारत के बाद।
अंचल में एक और मंदिर में मिला है जीरो का प्रयोग
चतुर्भुज मंदिर के इस शिलालेख के समकालीन पास ही सिहोनिया में मौजूद अन्य प्रमाण भी ग्वालियर के बारे में पुरातत्व वैज्ञानिकों के दावे का समर्थन करता है। ये प्रमाण इस बात को साबित करने के लिए काफी हैं कि इस काल में इस इलाके में जीरो का प्रयोग न सिर्फ गणनाओं में, बल्कि लिखित में भी होने लगा था।
आगे की स्लाइड जानिए, नागवंश के काल में शुरू हुआ जीरो का लिखा जाना....
hin_Deva hin_Deva hin_Deva hin_Deva awa_Deva hin_Deva hin_Deva